Vniuersis præsentes litteras inspecturis, Fernandus Bracarenensis Decanus, Domini Papæ Capellan9, salutē in Domino. Noueritis, quod cum venerabilis in Christo Pater Yvo Dei gratia Ecclesiæ Clun. Abbas deuotionis attendens magnitudinem, quam nos prænominatæ Ecclesiæ Bracarenensis Decanus erga Cluniacensem Ordinem habuisse dicimur,  habere, quantumque dicamur fuisse ipsi Ordini fructuosus, omnes fructus possessionum, reddituum, prouentuum,  iurium omnium domus suæ sanctæ Marię de Viminarum Bracarenen. diocesis immediate ad dictam Cluniacensem Ecclesiam pertinentis, cum omnibus etiam fructibus pertinentiarum domus eiusdem nobis Decano prædicto ad vitam nostram dumtaxat donauerit,  concesserit percipiendos, possidendos pacifice  habendos: Ita quod nos Decanus Bracaren. prædictus vni Monacho Ordinis Clun. in domo commoranti eadem necessaria ministrar. censam dictæ Ecclesiæ Clun. annuatim debitam, videlicet vnā marcham argenti viro religioso, Priori domus suæ de Bodino, quem quoad hoc suum,  Ecclesię Clun. mandatum constituit, annis singulis, Dominica, qua cantatur, Lætare Hierusalē, apud Bodinum soluere iura dictæ domus sanctę Mariæ,  pertinentiarū suarum manutenere contra omnes,  defendere, ędificia in statu prospero retinere, possessiones bene  debite excolere, Abbatem Clun. qui nunc est,  eum, qui pro tempore fuerit, ac Visitatores Ordinis saltem semel in anno,  suos nuncios quandocumq. recipere,  necessaria ministrare, omnia  singula facta  onera dictæ domus S. Mariæ,  pertinentiarum suarum ordinaria  extraordinaria, quæcumque sint  fuerint, facere  supportare nostris sumptibus,  expensis propriis teneamur: nec quicquam de possessionibus  iuribus dictæ domus sanctæ Mariæ,  pertinentiarum suarum, donare, permutare, infeudare, vendere, alienare, obligare, vel extra manum nostram ponere quoquomodo possimus, sine ipsius Abbatis, aut successorum suorum Abbatum Clun. licentia  permissu. Nos prænominatus Bracarenēsis Decanus præfatam donationem  concessionem nobis factam de fructibus antedictis, recipientes sub conditionibus, conuentionibus  pactionibus suprascriptis omnia  singula, sicut superius sunt expressa, per iuramentum a nobis super sancta Dei Euangelia corporaliter præstitum promittuntur tenere, seruare inuiolabiliter  complere:  per nos, aut per alium, seu alios contra non facere vllo modo. Confitemur etiam, recognoscimus, volumus,  concedimus præfatam domū S. Mariæ de Viminarū, cum suis pertinentiis, possessionibus  redditibus, prouentibus  iuribus immediate ad dictam Clun. Ecclesiam pertinentem esse cum omnib.  singulis dictis possessionibus, redditibus, prouentibus, pertinentiis,  iuribus vniuersis: necnon omni melioratione,  incremento, ac omnibus nostris mobilibus in domo eadem,  suis pertinentiis die obitus nostri prænominati Bracaren. Decani existentibus post decessum nostrum absque hæredum, successorum,  executorum nostrorum, aut aliorum quorumlibet iusta reclamatione, vel iniuria ad ipsam Clun. Ecclesiā quiete, procuratione diocesani debita dumtaxat excepta, pacifice  libere reuertendam. In quorum memoriam  testimonium, nos prædictus Fernandus præfatæ Ecclesiæ Bracaren. Decanus,  Domini Papæ Capellanus præsentes litteras sigillo reuerēdi in Christo Patris  Domini Petri, Dei gratia Episcopi Tusculani supplicauimus cōmuniri, nostrum vna cum eo sigillum præsentibus apponentes. Nos vero prænominatus Petrus Dei gratia Tusculanus Episcopus ad instantem supplicationem prædicti Ferdandi Bracaren. Decani in nostra propter hoc præsentia constituti, omnia  singula suprascripta vera esse, sine dolo, violentia, circumuentione, aut deceptione, sicut asseruit aliqua confitentis, pręsentes sigillo nostro communiri fecimus, in testimonium veritatis. Datum Lugduni, V. Idus Iulij, anno Domini MCCLXXIIII.